open-index/open-wikipedia-markdown huggingface dataset:
Luna 9

**Luna 9** bola prvá kozmická sonda, ktorá mäkko pristála na Mesiaci.
Na povrch dosadla 3. februára 1966 o 19:45:45 stredoeurópskeho času vo východnej oblasti Oceánu búrok (*Oceanus Procellarum*). Luna 9 poskytla svojho času kvalitné detailné snímky povrchu.

Odštartovala 31. januára 1966 z kozmodrómu Bajkonur s raketou Molnija-M. Dosiahla parkovaciu dráhu, z ktorej potom pokračovala k Mesiacu. Úspešne prebehla korekcia jej dráhy aj zapojenie brzdiaceho raketového systému tri dni po štarte vo výške iba 75 km nad povrchom Mesiaca. Tesne pred dopadom na povrch motor dohorel a oddelilo sa od neho guľaté puzdro s prístrojmi chránené nafúknutým obalom. 3. februára 1966 v čase 18:45:30 UT uskutočnila Luna 9 prvé mäkké pristátie na povrchu iného telesa než Zem. Stalo sa tak na západnom okraji Oceánu búrok, v blízkosti krátera *[[Cavalerius]]*. Dôležitým poznatkom bolo už to, že povrch Mesiaca je dosť pevný na to, aby puzdro udržal – čo pred týmto testom vôbec nebolo isté. Ochranný obal sa oddelil od prístrojov a sonda sa dala do práce. Zhotovila a na Zem odoslala panoramatické snímky svojho okolia. Odmlčala sa 5. februára.

## Galéria

Súbor:Luna-9 model.jpg|Model pristávacieho modulu sondy Luna 9
Súbor:First Photo from the Surface of the Moon.jpg|Historicky prvá fotografia z povrchu Mesiaca


## Referencie


## Externé odkazy
* Sonda v encyklopédii Space 40 (po česky)

Kategória:Program Luna
Kategória:Mesačné sondy
Kategória:Kozmonautika v 1966
Kategória:Úspešné sondy
Kategória:Sovietske pristávacie moduly
Čína (rozlišovacia stránka)

**Čína** môže byť:

* Čína (civilizácia) – civilizácia, kultúra a dejiny súvisiace najmä s dnešnou ČĽR a Taiwanom
* Čínska ľudová republika (ČĽR) – s oficiálnym krátkym tvarom názvu „Čína“, štát ovládajúci pevninskú Čínu, Hongkong, a Macao
* Čínska republika – s oficiálnym krátkym tvarom názvu „Taiwan“, štát od roku 1949 ovládajúci ostrovy Taiwan, Peskadory, Ťinmen (Quemoy), Matsu, Pratas a niekoľko okolitých ostrovov
* slovenský film z roku 2016, pozri Čína (film)
* prenesene: čínska kuchyňa
Ruská hokejová superliga

right|thumb|Tímy Ruskej hokejovej superligy

**Ruská hokejová superliga**, (), bola najvyššia ruská klubová súťaž v ľadovom hokeji. Po sezóne 2007/2008 zanikla a nahradila ju Kontinentálna hokejová liga.

## Účastníci - sezóna 2005-2006
* Víťaz Čechov (Витязь Чехов)
* Severstaľ Čerepovec (Северсталь Череповец)
* Lokomotiv Jaroslavľ (Локомотив Ярославль)
* Ak Bars Kazaň (Ак Барс Казань)
* Metallurg Magnitogorsk (Металлург Магнитогорск)
* CSKA Moskva (ЦСКА Москва)
* CHK Dinamo Moskva (Динамо Москва)
* Spartak Moskva (Спартак Москва)
* Neftechimik Nižnekamsk (Нефтехимик Нижнекамск)
* Metallurg Novokuzneck (Металлург Новокузнецк)
* Sibir Novosibirsk (Сибирь Новосибирск)
* Avangard Omsk (Авангард Омск)
* Molot-Prikamje Perm (Молот-Прикамье Пермь)
* SKA Petrohrad (СКА Санкт-Петербург)
* Lada Togliatti (Лада Тольятти)
* CHK MVD Tver (ХК МВД Тверь)
* Salavat Julajev Ufa (Салават Юлаев Уфа)
* Chimik Moskovská oblasť (Химик Московская область)

## Víťazi
* 2008 - Salavat Julajev Ufa
* 2007 - Metallurg Magnitogorsk
* 2006 - Ak Bars Kazaň
* 2005 - Dinamo Moskva
* 2004 - Avangard Omsk
* 2003 - Lokomotiv Jaroslavľ
* 2002 - Lokomotiv Jaroslavľ
* 2001 - Metallurg Magnitogorsk
* 2000 - Dinamo Moskva
* 1999 - Metallurg Magnitogorsk
* 1998 - Ak Bars Kazaň 
* 1997 - Lokomotiv Jaroslavľ
Vavrín pravý

**Vavrín pravý** (lat. *Laurus nobilis*, L.) je stálezelený strom alebo ker z čeľade vavrínovité (*Lauraceae*). Pochádza z teplých oblastí. 

## Charakteristika
Listy sú pomerne tvrdé, kožovité, predĺžené, kopijovité až oválne. Sú 10 – 50 mm dlhé a 20 – 50 mm široké. Majú vyvýšené a charakteristicky zvlnené okraje. Líce listov je tmavšie ako rub. Kvitne od marca do apríla, má biele, žlté až modročervené kvety. Je slabo aromatický, má trpkú až horkú chuť.

## Biotop a pestovanie
Prirodzeným areálom výskytu je stredomorské pobrežie, u nás neznesie hlbšie mrazy, preto pestované kry na zimu prenášame do vhodných priestorov, kde nie je mráz. Vavrín má rád slnko až polotieň, strednú zálievku, na pôdu nie je náročný. 

## Používanie
Sušené listy vavrínu sa pod názvom *bobkový list* používajú ako korenina. Jeho výhodou je, že ani pri dlhšom skladovaní nestráca podstatne na kvalite. Ako korenina sa používajú listy alebo prášok z nich. Používa sa do smotanových omáčok, polievok, kyslých jedál, pri nakladaní mäsa, uhoriek alebo húb, ale aj na pečenie mäsa a zvlášť zveriny. Má ľahké sedatívne účinky, podporuje trávenie, má aj antiseptické (protizápalové) účinky. Môže sa používať aj do liekov a do lekárskych sirupov.

## Iné projekty
 

## Referencie

Kategória:Listnaté stromy
Kategória:Kultúrne rastliny
Kategória:Kry
Kategória:Okrasné dreviny
Kategória:Koreniny
Kategória:Vavrínovité
Kategória:Najmenej ohrozené druhy
Riadok rýchlej vyrovnávacej pamäte

**Riadok** alebo **blok rýchlej vyrovnávacej pamäte** (angl. *cache line* resp. *cache block*) je najmenšia jednotka pamäte, ktorá môže byť prenesená medzi operačnou pamäťou a rýchlou vyrovnávajúcou pamäťou.

Namiesto jednotlivých bajtov resp. slov, obsahuje obvykle každý záznam hlavnej vyrovnávacej pamäte určitý počet slov, označovaných ako riadok alebo blok rýchlej vyrovnávacej pamäte. Tento sa číta resp. zapisuje do rýchlej vyrovnávacej pamäte v jednom kroku.

Kategória:Rýchla vyrovnávacia pamäť
HC Slavia Praha

**HC Slavia Praha** (celým názvom: **Hockey Club Slavia Praha**) je český klub ľadového hokeja, ktorý sídli v Prahe|Praha]. Založený bol v roku 1900 pod názvom **SK Slavia Praha**. Svoj súčasný názov nesie od roku 1993. Od roku 1994 do roku 2015 bol klub pravidelným účastníkom najvyššej českej súťaže, v ktorej doteraz získal dva majstrovské tituly. Slavia mala tiež významnú úlohu pri zakladaní Českého zväzu hokejového. Od augusta 2007 používa HC Slavia Praha nový klubový znak. Od sezóny 2015/16 pôsobí v&nbsp;1. lige, druhej českej najvyššej súťaži ľadového hokeja. Klubové farby sú červená a biela.

## História
Klub vznikol v roku 1900 ako SK Slavia. Prvé stretnutie v bandy hokeji odohralo mužstvo 6. januára 1901 s BZK Praha 11:4. Ľadový hokej sa hral v klube od roku 1909. V 20-tych rokoch patril klub medzi najlepšie v Česko-Slovensku. Slavia bola aj jedným z prvých účastníkov prvého ročníka Česko-Slovenskej hokejovej ligy. Po druhej svetovej vojne nastal útlm a klub patril medzi účastníkov prvej a druhej národnej hokejovej ligy. Opätovný návrat medzi elitu prišiel v prvej sezóne samostatných českých súťaží, keď si klub v baráži vybojoval postup.

## Staršie názvy klubu
* 1900 – SK (Sportovní klub) Slavia Praha
* 1948 – Sokol Slavia Praha
* 1949 – Dynamo Slavia Praha
* 1953 – Dynamo Praha
* 1965 – Slavia Praha
* 1977 – Slavia IPS Praha
* 1993 – HC Slavia Praha

## Športové úspechy
* 2 x majster Česka – 2003, 2008
* 3x druhý – 2004, 2006, 2009
* 1x tretí – 2010
* víťaz Majstrovstiev ČSR – 1924
* víťaz Majstrovstiev zemí koruny českej – 1909, 1911, 1912

## Slávni hráči
* Josef Beránek
* Miloslav Hořava (1961)
* Žigmund Pálffy
* Vladimír Růžička
* Jozef Stümpel
* Jaroslav Špaček
* Josef Vašíček
* Lumír Ruzha
* Josef Trousílek

## Iné projekty

## Pozri aj
HC Slavia Praha (ženy)

## Externé odkazy
*oficiálna stránka klubu


Praha, HC Slavia
Kategória:Organizácie založené v 1900
HC Dynamo Pardubice

**HC Dynamo Pardubice** je český hokejový extraligový klub z Pardubíc.

## Vývoj názvu klubu
* 1949 – Sokol (zlúčenie LTC s Rapidom)
* 1950 – Slavia
* 1953 – Dynamo
* 1960 – TJ Tesla Pardubice
* 1991 – HC Pardubice
* 1995 – HC Pojišťovna IPB Pardubice
* 2002 – HC ČSOB Pojišťovna Pardubice
* 2003 – HC Moeller Pardubice
* 2009 – HC Eaton Pardubice
* 2011 – HC ČSOB Pojišťovna Pardubice
* 2015 – HC Dynamo Pardubice

## História
Organizovaný hokej bol v Pardubiciach založený v roku 1925 keď vznikol hokejový klub v LTC Pardubice. Po postupe do najvyššej súťaže v roku 1950 Pardubice nikdy nezostúpili. Prvá ligová medaila prišla v roku 1960. V Česko-slovenskej hokejovej lige získal klub celkovo 10 medailí z toho 3 zlaté (1973, 1987, 1989). K tomu pridal aj 7 medailí z Českej extraligy s tromi titulmi (2005, 2010, 2012).

## Úspechy
* 6 x Majster ligy - 1973, 1987, 1989, 2005, 2010, 2012
* 5 x druhý - 1975, 1976, 1994, 2003, 2007 
* 6 x tretí - 1960, 1974, 1983, 1984, 1986, 2011
* 1988 - druhý na Pohári európskych majstrov

## Slávni hráči
* Dominik Hašek
* Milan Hejduk
* Aleš Hemský
* Tomáš Rolinek
* Dušan Salfický
* Jiří Šejba
* Petr Průcha
* Otakar Janecký
* Petr Čáslava
* Petr Koukal
* Vladimír Martinec
* Bohuslav Šťastný
* Jiří Crha

## Iné projekty

## Externé odkazy
* oficiálna stránka klubu

Pardubice, HC Eaton
Kategória:Organizácie založené v 1923
PSG Berani Zlín

**PSG Berani Zlín** je hokejový klub hrajúci v meste Zlín na Morave. Bol založený robotníkmi Baťových továren v roku 1929 pod názvom SK Baťa Zlín. Súčasný názov je už osemnástym v poradí. Súčasne je klub účastníkomv druhej najvyššej českej hokejovej sútaže Chance Liga.

## Štadión
Klub hráva svoje zápasy na Zimnom štadióne Luďka Čajky v Zlíne. Bol uvedený do prevádzky v roku 1957 a neskôr v 60. rokoch zatrešený. Bol pomenovaný po Luďkovi Čajkovi, ktorý tragicky zomrel na následky zranenia zo zápasu v Košiciach.

## Názvy klubu
* 1928 – SK Baťa Zlín
* 1945 – ZK Baťa Zlín
* 1948 – Sokol Botostroj Zlín
* 1949 – Sokol Svit Gottwaldov
* 1952 – Spartak a Jiskra Gottwaldov
* 1958 – TJ Gottwaldov
* 1990 – SK Zlín, AC ZPS Zlín
* 1997 – HC ZPS Barum Zlín
* 1999 – HC Barum Continental
* 2000 – HC Continental Zlín
* 2002 – HC Hamé Zlín
* 2007 – RI OKNA Zlín
* 2009 – PSG Zlín
* 2017 – Aukro Berani Zlín
* 2018 – PSG Berani Zlín

## Športové úspechy
### Ligové úspechy
* 2x majster Extraligy – 2004, 2014
* 3x vicemajster Extraligy – 1995, 1999, 2005
* 1x tretí v Extralige – 2002 
* 1x tretí v Česko-slovenskej prvej lige – 1985
* 4x víťaz 1. ČNHL – 1974, 1976, 1978, 1980
* 3x víťaz 2. ČNHL – 1960, 1963, 1971

### Medzinárodné úspechy
* 1x turnaj *Super Six* v Petrohrade 2005

## Slávni hráči
* Jiří Králík
* Martin Erat (1998/99, 2004/05)
* Jaroslav Balaštík
* Petr Čajánek
* Roman Hamrlík
* Luděk Čajka
* Antonín Stavjaňa

## Slovenskí hráči
* Patrik Luža
* Boris Žabka
* Igor Murín
* Peter Barinka
* Erik Weissmann
* Andrej Kollár
* Peter Sivák
* Oldřich Kotvan

* tréner: Ernest Bokroš

## Iné projekty

## Externé odkazy
* oficiálna stránka klubu

Zlín, PSG
Kategória:Šport v Zlíne
Rytíři Kladno

**Rytíři Kladno** je český hokejový prvoligový klub, ktorý 6x vyhral najvyššiu domácu súťaž, naposledy v sezóne 1979/80

V Sezóne 2019/2020 postúpili do Extraligy ale hneď aj prvý rok vypadli. O rok neskôr v sezóne 2021/2022 sa vrátili späť do Extraligy. 

Sezóna 2021/2022 hrali baráž o záchranu skončili na 14. miestne z 15. miest. Pritom 15. šiel automaticky do Chance Ligy 

Sezóna 2022/2023 skončili na poslednom 14. mieste takže znovu hrali baráž o udržanie a znovu sa udržali na úkor Zlínu ktorý porazili 4:0 na zápasy 

Zlatú éru klub zažil v sedemdesiatych rokoch, kedy vyhralo 5 titulov a vyhral Pohár majstrov európskych zemí. Taktiež si zahral proti klubom NHL, Chicago Blackhawks a Toronto Maple Leafs.

## História
Vznikol v roku 13. novembra 1924 ako hokejový odbor SK Kladno. Prvý zápas odohrali kladnianski hokejisti 26. decembra 1925 proti AFK Union Žižkov 1:15. V sezóne 1949/1950 sa zlúčili kladnianske kluby SK Letná a Sparta Kladno a vytvorili SONP Kladno. V sezóne 1950/1951 si Kladno vybojovalo postup do najvyššej súťaže. Vo svojej histórii získal klub šesť titulov majstra Česko-Slovenska, prvý v sezóne 1958/1959 a ďalších päť vo svojej zlatej ére druhej polovice sedemdesiatych rokov 20. storočia: 1974/1975, 1975/1976, 1976/1977, 1977/1978 a 1979/1980. 

## Staršie názvy klubu
* 1924 HOSK Kladno
* 1948 Sokol Kladno
* 1977 Poldi SONP Kladno 
* 1995 HC Poldi Kladno
* 1997 HC Velvana Kladno 
* 2000 HC Vagnerplast Kladno 
* 2003 HC Rabat Kladno
* 2007 HC GEUS Okna Kladno
* 2010 HC Vagnerplast Kladno
* 2011 Rytíři Kladno

## Športové úspechy
* 6x majster Česko-Slovenska - 1959, 1975, 1976, 1977, 1978, 1980
* 1x druhý - 1982
* 3x tretí - 1972, 1981, 1994

## Slávni hráči
* Jaromír Jágr
* Tomáš Kaberle
* František Kaberle
* Pavel Patera
* Otakar Vejvoda
* Martin Procházka
* Milan Nový
* Milan Hnilička
* Jiří Bicek

## Iné projekty

## Externé odkazy
* oficiálna stránka klubu

Kladno, HC Rytíři
Kategória:Organizácie založené v 1924
Registračné číslo CAS

**Registračné číslo CAS** je jednoznačný numerický identifikátor, používaný v chémii pre chemické látky, polyméry, biologické sekvencie, zmesi a zliatiny. Bolo zavedené redakciou svetovo najrozšírenejšieho chemického referátového časopisu *Chemical Abstracts*, vydávaného Americkou chemickou spoločnosťou (*American Chemical Society*). *Chemical Abtracts Service* udržuje databázu chemických zlúčenín popísaných vo vedeckej literatúre, v patentoch a v iných publikáciach (tzv. *CAS registry*). 

V súčasnej dobe táto databáza obsahuje približne 23 miliónov zlúčenín a denne ich pribúda v priemere 4-tisíc. Rôzne izoméry a stereoizoméry zlúčenín dostávajú rôzne registračné čísla. Databáza je tiež najautoritatívnejším zdrojom informácii o anglických názvoch zlúčenín. Preto prakticky všetky špecializované chemické databázy pri identifikácii zlúčenín používajú toto registračné číslo ako jeden z vyhľadávacích prvkov. 

## Formát
Číslo je rozdelené pomlčkami do troch zón, kde prvá zóna má premenný počet číslic, ďalšia má vždy práve dve číslice a posledná zóna obsahuje jedinú číslicu, ktorá slúži ako kontrolný súčet pre umožnenie automatickej kontroly správnosti zápisu registračného čísla. Číslo CAS má maximálne desať cifier. 

Výpočet tohto kontrolného čísla sa vytvára nasledujúcim spôsobom:

* Vynecháme samotnú kontrolnú číslicu a potom postupujeme sprava doľava a násobíme jednotlivé číslice prirodzenými číslami zvyšovaným po jednotke a jednotlivé súčiny sčítame. Z výsledného súčtu použijeme iba zvyšok po vydelení desiatkou, ktorý sa rovná kontrolnej číslici.

Napríklad voda má registračné číslo 7732-18-5, výpočet je preto nasledovný:

:(8×1 + 1×2 + 2×3 + 3×4 + 7×5 + 7×6) mod 10 = 105 mod 10 = 5.
Keďže zvyšok po delení desiatkou odpovedá kontrolnej číslici, je jasné, že číslo je správne.

## Referencie

## Externé odkazy

* CAS registry description  
* ChemIDplus  
* Chemistry WebBook 
* NCI Database Browser  

Kategória:Chemické databázy
Kategória:Chemické látky
CAS

**CAS** môže byť:
* jednoznačný numerický identifikátor (chémia), pozri Registračné číslo CAS
* cisternová automobilová striekačka
* anglická skratka pre Medzinárodný športový súd (*Court of Arbitration for Sport*)
Program Viking

thumb|Viking (NASA)
thumb|Povrchový modul (NASA)
**Program Viking ** agentúry NASA zahŕňal dve misie kozmických sond na planétu Mars, Viking 1 a Viking 2. Obidve misie sa skladali z družicových sekcií, ktoré snímkovali povrch z obežnej dráhy a sprostredkovávali komunikáciu pre povrchové moduly obidvoch misií. Obe misie boli veľmi úspešné. 

Viking 1 odštartoval 20. augusta 1975 a Viking 2 9. septembra 1975, obidva pomocou rakety Titan III-E a urýchľovacieho stupňa Centaur. Obe planetárne sondy sa skladali z družicového a povrchového modulu. Po navedení na obežnú dráhu Marsu, bolo vyhotovených niekoľko snímok oblastí vytipovaných na pristátie, povrchové moduly sa oddelili a pristáli na vybraných miestach. Družicové moduly ďalej pokračovali v snímkovaní. 

Hlavnými úlohami družicového modulu bolo priniesť v ochrannom puzdre povrchový modul k Marsu, vyhotoviť snímky miest pre pristátie s vyšším rozlíšením ako sa dovtedy podarilo, prenášať komunikáciu medzi Zemou a povrchom a tiež uskutočňovať vlastné vedecké pozorovania.

Povrchový modul Viking Lander I pristál na *[[Chryse Planitia]]* a Viking Lander II na *[[Utopia Planitia]]*.

## Biologické experimenty

Na povrchových moduloch prebehlo niekoľko experimentov či sú v pôde Marsu prítomné živé organizmy. Ich výsledky nie sú jednoznačné. Podľa oficiálneho výkladu boli niektoré pozitívne reakcie spôsobené chemickými procesmi. Existencia života na Marse teda nebola preukázaná, ale ani úplne vyvrátená.

## Iné projekty

:


Kategória:Prieskum Marsu
Viking
Kategória:Neaktívne sondy
Fatinitza

**Fatinitza** je opereta v troch dejstvách, ktorú zložil Franz von Suppé.

Premiéra sa konala 5.januára 1876, v divadle Carl Theater vo Viedni. Libreto v nemeckom jazyku napísali F. Zell a Richard Genée. Opereta sa dočkala svetového úspechu.

## Obsah

Pre operetu príliš popretkávaný a prekomplikovaný dej sa odohráva počas Rusko-Tureckej vojny na Kryme. Prvé dejstvo sa začína v ruskom tábore, kde na zažehnanie nudy si vojaci zahrajú komédiu, v ktorej sa Wladimír prezlečie za bulharskú ženu - Fatinitzu. V druhom dejstve sa „Fatinitza“ dostáva do tureckého háremu pašu Izzeta. Keď pred ženami prezradí pravdu, tie jej (mu) pomôžu ujsť. V treťom dejstve sa počas uzatvárania mieru po mnohých nedorozumeniach a prekvapivých odhaleniach všetko vysvetlí a Wladimír si vezme Lidiu, dcéru ruského veliteľa, za ženu.

Kategória:Operety
Messier 41

**Messier 41** alebo **M 41** alebo **NGC 2287** je otvorená hviezdokopa v súhvezdí Veľký pes.

## Iné projekty

Kategória:Súhvezdie Veľký pes
Kategória:Messierove objekty
Kategória:Otvorené hviezdokopy
Kategória:Astronomické objekty známe od staroveku
WNC4

**Winnecke 4** alebo **WNC4** (iné názvy: **Messier 40**, **M 40**) je dvojhviezda v súhvezdí Veľká medvedica. Bola objavená Charlesom Messierom v roku 1764, počas hľadania hmloviny, ktorá sa podľa Hevelia mala nachádzať na tomto mieste. Keď ju nenašiel, zahrnul do katalógu namiesto nej túto dvojhviezdu.

V roku 1863 ju Winnecke potvrdil.

V roku 1991 bola uhlová vzdialenosť medzi zložkami 51.7″, čiže zväčšenie oproti hodnote zmeranej Messierom. Všeobecný konsenzus je, že pravdepodobnejšie ide o optickú dvojhviezdu než o fyzicky spojený systém.

Spektrálna trieda primárnej hviezdy je G0. Predpokladajúc, že ide o hviezdu hlavnej postupnosti, mala by byť viac-menej rovnako jasná ako Slnko, čo dáva odhad vzdialenosti (na základe magnitúdy) asi 300 svetelných rokov.

## Iné projekty

## Zdroj

Kategória:Dvojhviezdy
Kategória:Messierove objekty
Kategória:Súhvezdie Veľká medvedica
Kategória:Hviezdy typu G
Kategória:Astronomické objekty objavené v roku 1764
4
2913607
M41

**M41** môže byť
* Kapitola *[[:Kategória:M41 Skolióza|M41 Skolióza]]* v Medzinárodnej klasifikácii chorôb
* Hviezdokopa M41
* americký ľahký tank, pozri M41 Walker Bulldog
Fujara

náhľad|Fujarista hrá na fujaru
náhľad|Hra na fujare
**Fujara** je slovenský ľudový drevený dychový nástroj. Fujaru používali pastieri na holiach pri pasení oviec a tiež pri rozličných slávnostných a smutných príležitostiach. Používala sa aj ako signálny komunikačný nástroj. Hra na fujare si vyžaduje, aby mal hráč hudobný sluch. Hráč na fujare striedal svoju hru so spevom.

Oblasť používania fujary bola oblasť Podpoľania na ploche cca. . Jej melodický zvuk použili vo svojej hudobnej tvorbe i slovenskí hudobní skladatelia (Svetozár Stračina, Norbert Bodnár, Jozef Grešák, Jana Kmiťová a ďalší). „Nikde inde, u žiadneho národa, spoločenstva či kmeňa sa s nástrojom zhodným s našou fujarou nestretneme. Preto je detvianska fujara považovaná za nástrojovú raritu a skvost slovenského ľudového inštrumentára.“

Fujara a fujarová hudba bola v roku 2005 zapísaná do Zoznamu majstrovských diel ústneho a nehmotného dedičstva ľudstva (súčasný Reprezentatívny zoznam nehmotného kultúrneho dedičstva Slovenska) a v roku 2008 bola zapísaná na Zoznam nehmotného kultúrne dedičstva ľudstva UNESCO.

## Referencie

## Pozri aj
* fujara trombita
* koncovka

## Iné projekty

## Externé odkazy
* http://www.dusafujary.org
* http://www.fujaravg.sk/v_nazor.htm 
* http://www.zvnet.sk/fujara/index.html
* Fujara.sk  (sk, en)
* Fujara.ch 
* UNESCO Intangible Cultural Heritage (en)
* Fujara Yahoo Group - sk, cz  – Audio, Foto, Odkazy, Diskuze

Kategória:Fujara
Kategória:Dychové nástroje
Kategória:Drevené dychové nástroje
Kategória:Slovenské hudobné nástroje
Kategória:Nehmotné kultúrne dedičstvo ľudstva
Banes Motor České Budějovice

**Banes Motor České Budějovice** je hokejový klub z Českých Budějovíc.  

## Vývoj názvu klubu
* 1928 – AC Stadion (zlúčenie SK Viktorie a SK Slovan)
* 1948 – Sokol Stadion
* 1949 – ZSJ Obchodní domy Stadión
* 1950 – SKP (Sdružené komunální podniky)
* 1952 – Slavoj
* 1965 – Motor
* 1993 – HC České Budějovice
* 2006 – HC MOUNTFIELD
* 2013 – ČEZ Motor České Budějovice
* 2020 – Madeta Motor České Budějovice
* 2023 – Banes Motor České Budějovice 

## História
Prvý zápas hrali Juhočesi 28. decembra 1924 s SK Písek 2:1. AC Stadión hral už v prvom ročníku česko-slovenskej ligy. V sezóne 1950/51 získal klub jediný titul majstra. V sezóne 2003/2004 skončil klub na poslednom mieste v extralige, ale v nasledujúcej sezóne sa cez baráž vrátil do extraligy. Pred sezónou 2013/14 sa spoločnosť Mountfield rozhodla ukončiť spoluprácu s klubom a odišla do Hradca Králové. Skupine okolo bývalého hokejistu Radka Bělohlava sa následne kúpou licencie v 1. českej hokejovej lige podarilo zachrániť českobudějovický hokej.

## Úspechy
* 1 x Majster – 1951
* 1 x druhý – 1981
* 4 x tretí – 1937, 1953, 1995, 2008

## Slávni hráči
* Jiří Lála
* Roman Turek
* Filip Turek
* Radek Dvořák
* Václav Prospal
* Radek Bělohlav
* Radek Ťoupal

## Referencie

## Iné projekty

## Externé odkazy
*oficiálna stránka klubu

České Budějovice, Motor
Kategória:Šport v Českých Budějoviciach
Leopold II.

**Leopold II.** môže byť:

* Leopold II. (Rakúsko, Babenberg), *Pekný*, (1050 – 1095), markgróf
* Leopold II. (Svätá rímska ríša), (1747 – 1792), cisár
* Leopold II. (Belgicko), (1835 – 1909), kráľ
* Leopold II. (Toskánsko), (1797 – 1870), veľkovojvoda 
* Leopold II. (Anhaltsko-Dessau), (1700 – 1751), knieža
* Leopold II. (Lippe), (1796 – 1851), knieža

Kategória:Rozlišovacie stránky – Panovník
HC Verva Litvínov

**HC Verva Litvínov** je český hokejový extraligový klub sídliaci v Litvínove. 
Od roku 1959 je pravidelným účastníkom najvyššej súťaže a po 56. rokoch sa v sezóne [2014]/[2015]stal prvýkrát majstrom.

## Názvy klubu
* 1945 - SK Stalinovy závody Horní Litvínov
* 1949 - Sokol Stalinovy závody
* 1953 - Jiskra Stalinovy závody
* 1962 - CHZ Litvínov
* 1990 - HC CHZ Litvínov
* 1991 - HC Chemopetrol Litvínov
* 1994 -  HC Chemopetrol Litvínov, s.r.o.
* 1996 - HC Chemopetrol Litvínov, a.s.
* 2007 - HC Litvínov 
* 2009 - HC BENZINA Litvínov
* 2011 - HC Verva Litvínov

## Športové úspechy
### Ligové úspechy
*  1x majster ligy 2015
*  4x vicemajster ligy (1978, 1984, 1991, 1996)
*  3x tretí 1982, 1990, 1992

### Medzinárodné úspechy
* 1x štvrťfinalista Európskej hokejovej ligy (1996)

## Slávni hráči
*  Jiří Bubla
*  Ivan Hlinka
*  Vladimír Růžička
*  Jiří Šlégr
*  Martin Ručinský
*  Robert Reichel
*  Tomáš Vlasák
*  Jan Čaloun
*  Robert Lang
*  Petr Svoboda
*  Petr Rosol

## Iné projekty

## Externé odkazy
*oficiálna stránka klubu


Litvínov, HC
Bílí Tygři Liberec

**Bílí Tygři Liberec** je český hokejový extraligový klub, ktorý v sezóne 2015/16 získal historicky prvý titul majstra republiky.

## História
S hokejom sa na severe Čiech začalo v roku 1934, kedy vznikol klub SK Rapid Horní Růžodol, ktorý vydržal len do druhej svetovej vojny. Po nej vznikli v Liberci tri kluby Rapid, Slavia a SNB, z ktorých vzikli dva Jiskra Kolora a Tatran. Tie sa v roku 1956 zlúčili do jedného s názvom Lokomotiva. Klub hral dhodobo tretiu najvyššiu súťaž. Až v roku 1995 postúpil klub do druhej najvyššej súťaže a v roku 2002 aj do extraligy keď v baráži porazil Kladno 3:1 na zápasy. Odvtedy je klub nepretržite v najvyššej súťaži. Sezónu 2015/2016 ovládli Bílí Tygři s prehľadom a vyhrali svoj prvý historický titul majstra republiky. Vo finálovej sérii porazili Spartu Prahu 4:2. 

## Staršie názvy klubu
* 1956 – Lokomotiva (zlúčenie mužstiev Jiskra Kolora a Tatran)
* 1961 – Stadion 
* 1970 – Stadion PS
* 2000 – Bílí Tygři

## Športové úspechy
* 2× tretí – 2005, 2007
* 1x prvý – 2016

## Slávni hráči
* Milan Hnilička
* Petr Nedvěd
* Andrej Podkonický
* Jaroslav Modrý

## Externé odkazy
* oficiálna stránka klubu


Kategória:Organizácie založené v 1956
Liberec, Bílí Tygři
HC Škoda Plzeň

**HC Škoda Plzeň** je český hokejový extraligový klub z Plzne. 

## Vývoj názvu klubu

* 1929 – Hokejový odbor při SK (Sportovní klub) Viktoria Plzeň
* 1948 – Sokol Plzeň IV
* 1949 – ZSJ Škodovy závody
* 1952 – ZSJ Leninovy závody
* 1953 – Spartak Plzeň LZ
* 1965 – TJ Škoda Plzeň
* 1991 – HC Škoda Plzeň
* 1994 – HC Interconnex Plzeň
* 1995 – HC ZKZ Plzeň
* 1997 – HC Keramika Plzeň
* 2003 – HC Lasselsberger Plzeň
* 2009 - HC Plzeň 1929
* 2012 - HC Škoda Plzeň

## História
Klub vznikol v roku 1929 ako hokejový odbor Sportovního klubu Viktoria. Najskôr hrával na tenisových dvorcoch na Lúčnej ulici neskôr na cvičisku DTJ Plzeň IV-Roudná. Do najvyššej súťaže sa klub prebojoval prvýkrát v sezóne 1950/51. Trikrát z najvyššej súťaže vypadol v rokoch 1966, 1971 a 1978. V poslednom prípade to bolo až po dodatočnom zápase v Brne, ktorý trval 3 hodiny a 44 minút a rozhodol sa až po trestných strieľaniach.V roku 1979 sa opäť prebojovali do najvyššej súťaže po víťazstve nad Spartakom Dubnica v baráži 3:1 ..   V sezóne 2012/13 sa klubu podarilo získať majstrovský titul v českej Tipsport extralige po 62. rokoch od vstupu do najvyššej súťaže. Dovtedajšie úspechy dosiahlo družstvo troma druhými miestami v sezónach 1958, 1959 a 1992.

## Úspechy
* Súbor:Med 1.png 1 x majster - 2013
* Súbor:Med 2.png 3 x druhý - 1958, 1959 a 1992
* Súbor:Med 3.png 3 x tretí - 1957, 2000 a 2012

## Umiestnenie v jednotlivých sezónach
### Česko-Slovensko
 Česko-slovenská hokejová liga - **37. ročníkov**
* **2. miesto:** Súbor:Med 2.png 1957/58, 1958/59, 1991/92
* **3. miesto:** Súbor:Med 3.png 1956/57
* **5. miesto:** 1961/62, 1969/70, 1975/76, 1990/91
* **6. miesto:** 1955/56, 1959/60, 1972/73
* **7. miesto:** 1960/61, 1985/86, 1988/89
* **8. miesto:** 1976/77
* **9. miesto:** 1963/64, 1974/75, 1979/80, 1982/83
* **10. miesto:** 1962/63, 1964/65, 1965/66, 1970/71, 1987/88, 1989/90
* **11. miesto:** 1951/52, 1954/55, 1973/74, 1980/81, 1981/82, 1984/85, 1986/87
* **12. miesto:** 1977/78, 1983/84
* **13. miesto:** 1953/54
* **14. miesto:** 1992/93
* **15. miesto:** 1952/53

### Česko
 Česká hokejová extraliga - **20. ročníkov**

* **1. miesto:** Súbor:Med 1.png 2012/13
* **3. miesto:** Súbor:Med 3.png 1999/00, 2011/12
* **4. miesto:** 2003/04, 2008/09
* **5. miesto:** 1997/98, 2009/10
* **6. miesto:** 1994/95, 1998/99, 2001/02
* **9. miesto:** 1993/94, 2002/03, 2004/05, 2007/08, 2010/11
* **10. miesto:** 2000/01
* **11. miesto:** 1995/96, 1996/97, 2005/06
* **13. miesto:** 2006/07

## Slávni hráči
* Martin Straka
* Jaroslav Špaček
* Petr Sýkora
* Milan Kraft
* Viktor Ujčík

## Externé odkazy
* oficiálna stránka klubu

Plzeň 1929, HC
Kategória:Organizácie založené v 1929
HC Oceláři Třinec

**HC Oceláři Třinec** je český hokejový extraligový klub, šesťnásobný majster Česka v sezónach 2010/11, 2018/19, 2020/21, 2021/22, 2022/23 a 2023/24.

## História
Klub vznikol v roku 1929 ako SK Železárny. Nikdy neštartoval v najvyššej Česko-slovenskej súťaži. V sezóne 1969/1970 sa prvýkrát objavil v 1. národnej hokejovej lige no po reorganizácii v roku 1973 opäť zostúpil o súťaž nižšie. Na dlhšie sa v druhej najvyššej súťaži objavil klub v sezóne 1986/1987 a patril k najlepšim v súťaži. V prvom roku samostatných českých súťaží si klub vybojoval v baráži postup medzi elitu.

## Staršie názvy
* 1929 – SK Železárny Třinec
* 1938 – KS Zaolzik
* 1939 – SK Železárny Třinec
* 1950 – TŽ VŘSR Třinec
* 1988 – TŽ Třinec
* 1994 – HC Železárny Třinec
* 1999 – HC Oceláři Třinec

## Športové úspechy
* postup do extraligy – 1995
* 3x druhý – 1998, 2015, 2018
* 1x tretí – 1999
* **6x majster Česka** – 2011, 2019, 2021, 2022, 2023, 2024

## Umiestnenia v jednotlivých sezónach
### Česko
 Česká hokejová extraliga – **24. ročníkov**

* **1. miesto:** Súbor:Med 1.png 2010/11, 2018/19, 2020/21, 2021/22, 2022/23, 2023/2024
* **2. miesto:** Súbor:Med 2.png 1997/98, 2014/15, 2017/18
* **3. miesto:** Súbor:Med 3.png 1998/99
* **4. miesto:** 2002/03, 2012/13, 2013/14
* **5. miesto:** 1996/97, 2016/17
* **6. miesto:** 1999/00
* **7. miesto:** 2007/08, 2009/10
* **8. miesto:** 2001/02, 2003/04, 2005/06, 2006/07
* **9. miesto:** 2000/01
* **10. miesto:** 2008/09, 2011/12, 2015/16
* **12. miesto:** 1995/96
* **13. miesto:** 2004/05

 1. národní hokejová liga – **2. ročníky**

* **2. miesto:** Súbor:Med 2.png 1994/95
* **6. miesto:** 1993/94

## Slávni hráči
* Tomáš Chlubna
* Richard Král
* Jan Marek
* Pavel Marek
* Roman Meluzín
* Libor Procházka
* Ľubomír Sekeráš
* Marek Zadina
* Peter Hamerlík
* Roman Tomas

## Iné projekty

## Externé odkazy
* oficiálna stránka klubu
* HC Oceláři Třinec výsledky

Třinec, HC Oceláři
VHK ROBE Vsetín

**Valašský hokejový klub ROBE Vsetín** je český hokejový klub. 

## História

Klub vznikol v roku 1905 a hrával v regionálnej moravskej lige. Po druhej svetovej vojne hrával v krajskej súťaži. Od sezóny 1969/1970 do sezóny 1972/1973 hrával Vsetín v 1. ČNHL. Po zostupe nasledovalo obdobie pôsobenia v 2. ČNHL a Krajských súťažiach. Návrat do 1. ČNHL zažil klub v sezóne 1991/1992. V sezóne 1993/1994 sa stal jej víťazom a postúpil tak do Extraligy. V nej získal 6 majstrovských titulov a jedno druhé miesto. V sezóne 2006/2007 klub skončil na poslednom mieste a pred novou sezónou neobdržal licenciu pre Extraligu. Nasledujúcu sezónu sa nezúčastnil seniorských súťaží, aby od sezóny 2008/2009 opäť začal hrávať v 2. hokejovej lige. 

## Vývoj názvu klubu
* 1905 – SK Vsetín
* 1946 – Sokol Vsetín
* 1953 – Sokol Dynamo Vsetín
* 1956 – Zbrojovka Vsetín
* 1994 – HC Dadák Vsetín
* 1995 – HC Petra Vsetín
* 1998 - HC Slovnaft Vsetín
* 2001 – HC Vsetín
* 2003 – Vsetínská hokejová a.s.
* 2008 – VHK Vsetín (Valašský hokejový klub Vsetín)
* 2016 – VHK ROBE Vsetín (Valašský hokejový klub ROBE Vsetín)

## Úspechy

* 1994/1995 – Majster českej extraligy
* 1995/1996 – Majster českej extraligy
* 1996/1997 – Majster českej extraligy
* 1997/1998 – Majster českej extraligy
* 1998/1999 – Majster českej extraligy
* 2000/2001 – Majster českej extraligy
* 1999/2000 – druhé miesto v českej extralige
* Víťaz 1. ČNHL – 1993/1994
* Víťaz 2. ČNHL – 1968/1969, 1990/1991
* Pohár európskych majstrov – 3. miesto (1995)
* Európska hokejová liga – 3. miesto (1997)

## Slávni hráči
* Roman Čechmánek
* Antonín Stavjaňa
* Jiří Hudler
* Jiří Dopita
* Roman Stantien
* Oto Haščák
* Rostislav Vlach
* Alexej Jaškin

## Externé odkazy
* oficiálna stránka klubu


Kategória:Šport vo Vsetíne
Vsetín, VHK
HC Orli Znojmo

**HC Orli Znojmo** je český hokejový klub zo Znojma. Aktuálne (od sezóny 2024/2025) pôsobí v súťaži 2. liga.

## História
Prvá zmienka o znojemskom hokeji je z roku 1933, keď pri miestnom TJ Sokol Znojmo vzniká klub kanadského hokeja. Tento klub potom hrá 60 rokov až do roku 1993 na úrovni krajského preboru. V roku 1994 klub postupuje do 2. ligy. V roku 1997 postupuje i do 1. ligy. O dva roky neskôr klub opäť v roku 1999 postupuje do Extraligy. Po 10-tich sezónach, kúpil licenciu od klubu tím z Brna a Znojmo sa stalo jeho farmou v 1. lige. Od sezóny 2011/12 sa klub zúčastňuje nadnárodnej ligy Österreichische Eishockey-Liga, najvyššej profesionálnej hokejovej súťaže Rakúska. V nasledujúcej sezóne bol tím nominovaný aj do Hokejovej ligy majstrov.

## Staršie názvy klubu
* 1933 - TJ Sokol Znojmo
* 1993 - SK Agropodnik Znojmo
* 1997 - HC Excalibur Znojemští Orli
* 2001 - HC JME Znojemští Orli
* 2006 - HC Znojemští Orli
* 2009 - HC Orli Znojmo

## Športové úspechy
* 3. miesto v Extralige v sezóne 2005/2006
* 1. miesto v Juniorské Extralige v sezóne 2010/2011
* 2. miesto v Österreichische Eishockey-Liga v sezóne 2015/2016 
* postup do Hokejovej ligy majstrov v sezóne 2016/2017

## Umiestnenia v jednotlivých sezónach
### Česko
 Česká hokejová extraliga - **10. ročníkov**

* **3. miesto:** Súbor:Med 3.png 2005/06
* **5. miesto:** 2000/01
* **6. miesto:** 2003/04
* **7. miesto:** 2001/02, 2006/07
* **8. miesto:** 2002/03
* **9. miesto:** 1999/00
* **10. miesto:** 2007/08
* **11. miesto:** 2004/05
* **13. miesto:** 2008/09

 1. národní hokejová liga - **4. ročníky**

* **1. miesto:** 1997/98, 1998/99
* **6. miesto:** 2010/11
* **7. miesto:** 2009/10
* 14.miesto - sestup do 2.ligy - 2023/24

### Rakúsko
 Österreichische Eishockey-Liga - **5. ročníkov**
* **finále (2. miesto) :** 2015/16
* **štvrťfinále (5. miesto) :** 2014/15
* **štvrťfinále (6. miesto) :** 2013/14

* **štvrťfinále (7. miesto) :** 2011/12
* **štvrťfinále (8. miesto) :** 2012/13

## Slávni hráči
Peter Pucher, Marek Uram, Oldřich Svoboda, Marek Vorel, Jiří Dopita, Patrik Eliáš, Martin Havlát, Tomáš Vokoun, Karel Rachůnek, Bryan Bickell, Jiří Heš, Petr Kaňkovský, Patrik Fink, Jiří Trvaj

## Externé odkazy
* oficiálna stránka klubu

Znojmo, HC Orli
Ľubica Blaškovičová

Mgr. art. **Ľubica Blaškovičová** ( * 16. august 1955, Nitra ) je slovenská filmová a divadelná herečka a komunálna politička. 

Ľubica Blaškovičová je dcérou herca Dušana Blaškoviča a vdovou po hercovi a režisérovi Petrovi Raševovi. Má dve dcéry - Kristínu a Katarínu.

V roku 1978 absolvovala štúdium herectva na VŠMU v Bratislave. Od roku 1978 je členkou činohry Štátneho divadla v Košiciach (s výnimkou 6 rokov, keď pôsobila v Staromestskom divadle v Košiciach).

## Filmografia
* 1977: **[[Zlatá réva]]**
* 1987: Začiatok sezóny (*Tesárová*)

## Dabing
* 2000 – 2006: Ženy z rodu Gilmorovcov – Lorelai Gilmorová
* 2002 – 2003: *[[Sladká Valentína]]* – Gladiola Soler de Carreño
* 2004: *[[Divoška Anastázia]]* – Agripina Samaniego de Borosfky

## Komunálna politika
Ľubica Blaškovičová je poslankyňou Zastupiteľstva Mestskej časti Košice - Staré Mesto nepretržite od roku 1990 a je aj členkou miestnej rady tejto mestskej časti. Vo voľbách v roku 2005 bola ako nezávislá kandidátka zvolená za poslankyňu Zastupiteľstva Košického samosprávneho kraja za okres Košice I.

## Referencie

Kategória:Osobnosti z Nitry
Kategória:Absolventi Vysokej školy múzických umení
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Poslanci Košického samosprávneho kraja
NGC 5195

**NGC 5195** je nepravidelná galaxia v súhvezdí Poľovné psy. Objavil ju Pierre Méchain v roku 1781. Niekedy je považovaná za súčasť Messierovho objektu M51 alebo za jeho spoločníka. Obe galaxie sú spojené medzigalaktickým mostom.

Kategória:Nepravidelné galaxie
Kategória:Súhvezdie Poľovné psy
Kategória:Pekuliárne galaxie
Kategória:Astronomické objekty objavené v roku 1781
Jana Oľhová

Mgr. art. **Jana Oľhová**, rod. Geišbergová (* 31. december 1959, Myjava) je slovenská filmová a divadelná herečka a pedagogička. Sestra herca Mariána Geišberga a exmanželka režiséra Matúša Oľhu.

## Životopis
V roku 1982 absolvovala štúdium herectva na Vysokej škole múzických umení v Bratislave. Po skončení školy pôsobila v Radošinskom naivnom divadle a potom prijala angažmá v Divadle J. G. Tajovského vo Zvolene (19851988). Od roku 1988 je členkou Slovenského komorného divadla v Martine. 

Vyše dvadsať rokov sa venuje aj pedagogickej činnosti. Vyučovala na Akadémii umení v Banskej Bystrici, na konzervatóriu v Žiline a aktuálne vyučuje na konzervatóriu Jána Levoslava Bellu v Banskej Bystrici. 

Často hosťuje aj v Mestskom divadle Žilina, v DPOH a v Divadle Aréna v Bratislave. Od septembra 2012 je členkou Slovenského národného divadla v Bratislave. Patrí medzi najvýraznejšie a najlepšie herečky svojej generácie – v divadle, vo filmoch, v seriáloch.

S bývalým manželom Matúšom Oľhom má šesť detí, ktoré sa venujú umeniu – syna Adama (* 1984) a dcéry Máriu (* 1988), Juliánu (* 1991), Terezu, Evu a Hanu. S manželom sa rozviedli v roku 2005, keď mala najmladšia dcéra jeden rok.

## Ocenenia
* 2008: Slnko v sieti – Najlepší ženský herecký výkon vo vedľajšej úlohe (*Muzika*)
* 2009: Dosky – Najlepší ženský herecký výkon za postavu Sary v inscenácii *Mobil*
* 2010: Cena Tatra Banky za umenie, v kategórii Divadlo – za herecký výkon v inscenácii *Mizantrop*
* 2010: Cena Jozefa Kronera za najlepší ženský herecký výkon v inscenácii *Mizantrop* (Arsinoé)
* 2014: Slnko v sieti – Najlepší ženský herecký výkon vo vedľajšej úlohe (*Ďakujem, dobre*)
* 2018: Cena Literárneho fondu za postavu Ľubov Ranevskej v inscenácii hry *Višňový sad*, s prihliadnutím na postavu Jaruš Bajanovej v televíznom seriáli *[[Vlci]]*

* 2022: štátne vyznamenanie Rad Ľudovíta Štúra II. triedy za mimoriadne zásluhy o rozvoj Slovenskej republiky v oblasti kultúry a umenia, udelené prezidentkou Zuzanou Čaputovou

## Filmografia
### Filmy

### Televízne filmy

### Seriály

## Referencie

## Iné projekty

 
## Externé odkazy
* 
* 

Kategória:Osobnosti z Myjavy
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Súrodenci v herectve
Kategória:Členovia Divadla Jozefa Gregora Tajovského
Kategória:Členovia Slovenského komorného divadla
Kategória:Držitelia Slnka v sieti
Kategória:Držitelia Radu Ľudovíta Štúra II. triedy
Kategória:Riadni členovia SFTA
Kategória:Cena Literárneho fondu
Kategória:Vyučujúci na Fakulte dramatických umení Akadémie umení v Banskej Bystrici
Kategória:Absolventi Vysokej školy múzických umení
Kategória:Držitelia Krištáľového krídla
Anna Šišková

**Anna Šišková** (* 30. jún 1960, Žilina) je slovenská herečka.

## Život
Študovala na Pedagogickej fakulte Univerzity Pavla Jozefa Šafárika v Košiciach (1979 – 1982), kde v rokoch 1980 – 1981 bola členkou činohry Divadla Jonáša Záborského. Od roku 1981 pôsobila v trnavskom Divadle pre deti a mládež (dnešné Divadlo Jána Palárika) a neskôr prešla do bratislavského Divadla Astorka Korzo '90. Za svoje herecké kreácie získala v rokoch 2001 a 2003 cenu DOSKY.

Bola vydatá za režiséra Juraja Nvotu, má dve dcéry – Dorotu a Terezu.

## Filmografia
* 1985: Tichá radosť (*žena v župane*)
* 1987: Úsmev diabla (*asistentka produkcie*)
* 1990: Dávajte si pozor!
* 1994: Na krásnom modrom Dunaji (*čašníčka*)
* 2000: Krajinka (*Kamasová*)
* 2000: Musíme si pomáhat (*Marie Čížková*)
* 2001: Vadí nevadí (*Pašova matka*)
* 2002: Kruté radosti (*Helena*)
* 2003: Zostane to medzi nami (*Anna*)
* 2005: Konečná stanica (*Vitálošová*)
* 2005: Slnečný štát (*Vilma*)
* 2006: Letiště (*Anna*)
* 2007: Tajnosti
* 2009: Rádio
* 2012: Profesionáli
* 2015: Tajné životy (*Mária Horváthová*)
* 2017: Špina
* 2018: Sestričky (*MUDr. Marta*)
* 2022: Svätý Max (*Mária*)
* 2022: Ultimátum (*Zdena Podhradská*) 
* 2022: Indián (*teta Zuzana*)
* 2023: A máme, čo sme chceli
* 2023: Vitaj doma, brate!‎
* 2025: *[[Dotyk života]]* (*Judita Kamenická Pomocná*)
* 2025: ''Sľub'' (Zita Pašková)

## Iné projekty

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Členovia Divadla Jonáša Záborského
Kategória:Držitelia Českého leva
Kategória:Osobnosti zo Žiliny
Kategória:Riadni členovia SFTA
Logistika (vojenstvo)

**Logistika vo vojenstve** sa zaoberá zaobstarávaním a doručovaním vojenského materiálu v optimálnom čase na optimálne miesto s optimálnymi nákladmi a v optimálnom množstve. Lepšie logistické zabezpečenie často môže rozhodnúť o výsledku vojny. 

Kategória:Vojenská veda
Kategória:Logistika
Ingrid Filanová

**Ingrid Filanová**, rod. Žirková (* 15. apríl 1956, Bratislava) je slovenská herečka.

V roku 1979 absolvovala herectvo na VŠMU v Bratislave. V rokoch 1979 - 1989 pôsobila v Divadle Jána Palárika v Trnave, potom sa rozhodla venovať rodine. Od roku 2004 pôsobí v Divadle Jána Palárika ako hosť. Môžeme ju vidieť ako kráľovnú v rozprávke Pyšná princezná, ako pani Argantovú v inscenácii Falošné dôvernosti a Rozáliu v čiernej komédii Rodinné šťastie. Je manželkou Borisa Filana, majú syna Olivera.

## Filmografia

* 1980 – *[[Hodiny]]*, ako *Lucia*
* 1981 – *[[Fénix]]*, ako *Blanka*
* 1981 – *[[Súdim ťa láskou]]*, ako *Končeková*
* 1981 – *[[Vták nociar]]*, ako nevesta
* 2008 – *[[Ordinácia v ružovej záhrade]]* - televízny seriál
* 2009 – *[[V mene zákona (seriál)|V mene zákona]]* - televízny seriál

Kategória:Žijúci ľudia
Kategória:Osobnosti z Bratislavy
Kategória:Absolventi Vysokej školy múzických umení
Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Ľudovít Filan

**Ľudovít Filan** (* 27. január 1925, Bratislava – † 2. apríl 2000, Bratislava) bol slovenský režisér, scenárista a dramatik. Otec Borisa Filana. 

Po maturite na gymnáziu (1946) pracoval v rokoch 1946 – 1951 na Povereníctve vnútra. Od mája 1949 do novembra 1951 bol krajským veliteľom Štátnej bezpečnosti v Nitre. V rokoch 1952 – 1959 redaktor denníka Práca, v rokoch 1959 – 1960 týždenníka Predvoj a od roku 1960 dramaturg a režisér Štúdia hraných filmov Bratislava - Koliba. Natočil aj viacdielne televízne filmy.

## Divadelné hry (autor)

* 1959: *Žolík*
* 1960: *Motýle*
* 1961: *A bolo svetlo (predloha scenára filmu [[Havrania cesta]])*
* 1965: *Ja Adam volám Zem*
* 1970: *Zbohom, vtáci ohniváci*
* 1979: *S nohou vo dverách*

## Hrané filmy (režisér)

* 1967: Vreckári
* 1970: Naši pred bránami
* 1972: Letokruhy
* 1974: V každom počasí
* 1977: Zlatá réva
* 1979: Rosnička
* 1981: Člny proti prúdu
* 1984: V bludisku pamäti
* 1986: Cena odvahy

## Televízne filmy

* *[[Prípad Gabriela]]* (1974)
* *[[Rok má šesť dní]]* (1976) 
* *[[Frajeri a frajerky]]* (1979)

## Externé odkazy
* 
* Slovenská filmová databáza 

Kategória:Osobnosti z Bratislavy
Kategória:Slovenskí filmoví režiséri
Kategória:Slovenskí televízni režiséri
Kategória:Slovenskí filmoví scenáristi
Kategória:Slovenskí televízni scenáristi
Public domain

**Public domain** (doslova „verejná oblasť“) je pojem (najmä) z anglosaského právneho systému. Znamená:
* Verejné vlastníctvo, teda pôdu a vody v držbe a vlastníctve Spojených štátov a jednotlivých štátov USA na rozdiel od pôdy vlastnenej jednotlivcami a právnickými osobami.
* V autorskom práve: publikácie, dokumenty, fotografie, výtvarné umelecké diela a podobne, ktoré majú postavenie verejného vlastníctva, verejného majetku, čiže ich ľubovoľné použitie nie je v rozpore s (autorským a iným) právom.

V slovenskom autorskom ide o nový fenomén (pozri napr. Web umenia). Na Slovensku sa autor nemôže vzdať svojich autorských (osobnostných) práv a tie sa nedajú ani kúpiť. (Tieto práva zabezpečujú ochranu autorstva a integrity diela. Ide napr. o právo označiť svoje dielo menom a právo na nedotknuteľnosť diela).  K obrazom, sochám a výtvarným dielam sa viažu aj vlastnícke a autorské majetkové práva. Nadobudnutím vlastníckeho práva k veci, ktorej prostredníctvom je dielo vyjadrené (napr. kúpou konkrétneho obrazu galériou), sa nestáva jeho nový majiteľ nositeľom autorských práv k dielu. Na to, aby galéria mohla dielo použiť, musí získať súhlas autora alebo jeho dedičov prostredníctvom licenčnej zmluvy, ktorá rieši autorské výhradné majetkové práva. Ak dielo nie je voľné, tak jeho použitie bez explicitnej licencie je možné až po uplynutí trvanie autorských práv. Dielo je zvyčajne voľné týmto spôsobom až po  70 rokoch po smrti (posledného) autora. Druhou možnosťou je, že autor môže ponúknuť verejnosti bezúplatnú licenciu (napríklad licenciu Creative Commons) na ľubovoľné použitie diela, a prípadne možno predpokladať, že autor, ktorý svoje dielo takto označil, sa svojich práv nebude domáhať. V slovenskom autorskom zákone existuje je voľným dielom, aj také, ktorého autor nemá dedičov alebo dedičia odmietnu dedičstvo prijať, a to aj pred uplynutím doby trvania majetkových práv.

## Referencie

Kategória:Právo duševného vlastníctva
Jana Hubinská

**Jana Hubinská** (* 7. jún 1964, Bratislava) je slovenská herečka a speváčka. 

Študovala na VŠMU v Bratislave (19861990) a na muzikálovej škole vo Varšave. V roku 1994 získala Cenu LITY za najlepší herecký výkon roka (za postavu Ona v Apatii). Pôsobí na voľnej nohe.

Účinkovala napríklad v českom televíznom seriáli *Strážce duší* (2004). Za úlohu v českom filme *Děvčátko* získala cenu Český lev. Vydala CD *Hotel Hazard* a spevácke schopnosti zúročila vo Feldekovej hre o Edit Piaf *Smrť v ružovom*. V muzikáli *Kráľovná spieva blues* hrá Billie Holidayovú.

Bola aj členkou poroty druhého ročníka súťaže *[[Slovensko hľadá Superstar]]* (2005 – 2006).

## Filmografia
* 1997 – *[[Zdivočelá země]]*, Ilona
* 2002 – *[[Děvčátko]]*, Emina matka
* 2003 – *[[Neverné hry]]*, Mária
* 2005 – *[[Příběhy obyčejného šílenství]]*, teta
* 2006 – *[[Experti]]*, prof. Němcová
* 2009 – *[[Rádio (seriál)]]*
* 2009 – *[[Dôverní nepriatelia]]*
* 2013 – *[[Revival (film)|Revival]]* 
* 2011 – *[[Jazzus]]*
* 2022 – *[[Nemocnica (seriál)]]*
* 2025 – ''Vina'', Marta Reháková

## Diskografia
* 1998 *Hotel Hazard* – Rádio Bratislava – RB 0154-2331, CD  

## Referencie

## Externé odkazy
* 
* 
* 
 

Kategória:Slovenské filmové herečky
Kategória:Slovenské televízne herečky
Kategória:Slovenské herečky divadelných muzikálov
Kategória:Slovenské šansoniérky
Kategória:Slovenské džezové speváčky
Kategória:Držitelia Českého leva
Kategória:Osobnosti z Bratislavy
Csongor Kassai

**Csongor Kassai** [vyslov: čongor kašaj] (* 24. august 1972, Kráľovský Chlmec) je slovenský herec maďarského pôvodu.

## Životopis
Vyštudoval elektrotechnickú priemyslovku s vyučovacím jazykom maďarským v Košiciach. Začínal v košickom divadle Thália, po skončení VŠMU v roku 1997 sa stal kmeňovým členom Radošinského naivného divadla. V roku 1995 ho angažovala Činohra Slovenského národného divadla do hry *Sen noci svätojánskej* a do detskej inscenácie *Jazmínko v krajine klamárov*. O rok neskôr sa predstavil v Shakespearovej komédii *Ako sa vám páči*. Na Novej scéne účinkoval v inscenácii *Kráľ Ján*, v muzikáloch *Kráľ Dávid*, *Krysař* a *Klietka bláznov*. Účinkuje aj na iných scénach – v divadle Aréna a v Divadle Andreja Bagara v Nitre.

## Filmografia
* 1999: *[[Šesť statočných]]* (Luboš)
* 2000: *[[Krajinka (film)|Krajinka]]* (Cypro)
* 2000: *[[Musíme si pomáhat]]* (David Wiener)
* 2001: *[[Hana a jej bratia]]* (Miloš)
* 2001: *[[Vadí nevadí]]* (Osmijanko)
* 2002: *[[Kruté radosti]]* (Lajoš)
* 2003: *[[Čert vie prečo]]* (Lucifer)
* 2005: *[[Konečná stanica]]* (díler)
* 2005: *[[Slnečný štát]]* (Emil)
* 2007 – 2008: *[[Ordinácia v ružovej záhrade]]* (Pavol Miľčík)
* 2008: *[[Muzika]]* (Janota)
* 2008 – 2014: *[[Profesionáli (slovenský seriál)|Profesionáli]]* (Alexander Vyšný-Riefenstahl)
* 2015: *[[Sedem zhavranelých bratov]]* (farár)
* 2016: *[[Učiteľka (film)|Učiteľka]]*
* 2018: *[[O zakletém králi a odvážném Martinovi]]*
* 2020: *[[Krajina ve stínu]]* (Josef Pachl)
* 2023: *Sex O’Clock* (priateľ otca (Jan Révai))
* 2025: *[[Dunaj, k vašim službám|Dunaj k vašim službám]]*

## Ocenenia
V roku 2002 dostal Cenu Nadácie Tatra banky za najlepší debut.

## Referencie

Kategória:Osobnosti z Kráľovského Chlmca
Kategória:Absolventi Vysokej školy múzických umení
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Radošinské naivné divadlo
Kategória:Slovenské osobnosti maďarského pôvodu
Kategória:Slovenské LGBT osobnosti
Paludza

**Paludza** bola obec v okrese Liptovský Mikuláš, ktorú zatopila priehrada Liptovská Mara.

Paludza bývala samostatná obec. V roku 1921 tu stálo 105 domov a žilo tu 551 obyvateľov.

Pôvodný drevený artikulárny kostol bol prenesený a stojí medzi obcami Svätý Kríž a Lazisko.

Po obci je pomenovaná výhybňa na dvojkoľajnej železničnej trati Žilina – Košice. 

## Osobnosti obce
* Samuel Lišovíni (* 1712 – † 1774), evanjelický kňaz a spisovateľ
* Matej Platy (* 1725 - † 1801), náboženský spisovateľ, pedagóg a cirkevný hodnostár
* Gašpar Fejérpataky-Belopotocký (* 1794 – † 1874), kultúrny pracovník
* Janko Čajak (* 1830 – † 1867), básnik štúrovskej generácie
* Ondrej Devečka (* 1884 – † 1967), politik, evanjelický farár, novinár a stredoškolský učiteľ
* Adam Matejka (* 1905 – † 1988),  filmový herec

## Referencie


## Externé odkazy
* Paludza, stránky venované obci


Paludza